҃тва: ̑и іи҃се хрс̑тѐ бж҃е на́шъ, бж҃е вся́кагѡ млс̑рдія и щедро́тъ, єгѡ́же млс̑ть безмѣ́рна, и чл҃вѣколю́бія неизслѣ́димая пучи́на! твоему̀ вели́честву припа́дающе, со стра́хомъ и тре́петомъ я́кѡ рабѝ недосто́йніи, бл҃годаре́ніе твоему̀ бл҃гоутро́бію ѡ твои́хъ бл҃годѣя́ніихъ на рабѣ́хъ твои́хъ бы́вшихъ, ны́нѣ смире́ннѡ принося́ще, я́кѡ гдс̑а, влд̑ку и бл҃годѣ́теля сла́вимъ, хва́лимъ, пое́мъ и велича́емъ, и припа́дающе па́ки бл҃годари́мъ, твоѐ безмѣ́рное и неизрече́нное млс̑рдіе смире́ннѡ моля́ще:да я́коже ны́нѣ молє́нія рабѡ́въ твои́хъ прія́ти, и млс̑тивнѡ испо́лнити сподо́билъ єсѝ, и во прє́дняя въ твое́й и и́скреннягѡ любвѝ и во всѣ́хъ добродѣ́телехъ преспѣва́ющихъ, твоя̂ бл҃годѣя̂нія всѣ́хъ вѣ́рныхъ твои́хъ получи́ти, цр҃ковь твою̀ ст҃у́ю и ѻби́тель сію̀ ѿ вся́кагѡ ѕла́гѡ ѡбстоя́нія избавля́я, и ми́ръ и безмяте́жіе тѣ̂мъ да́руя, тебѣ̀ со безнача́льнымъ твои́мъ ѻц҃е́мъ, и прест҃ы́мъ, и бл҃ги́мъ, и єдиносу́щнымъ твои́мъ дх҃омъ, во єди́номъ существѣ̀ сла́вимому бг҃у, всегда̀ бл҃годаре́ніе приноси́ти, и пребл҃га̂я глаго́лати и воспѣ́ти сподо́биши